**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 312**

(protokols Nr. 10, 15. p.)

**Par zemes ierīcības projekta izstrādes nosacījumu apstiprināšanu nekustamā īpašuma Veidenbauma ielā 1A, Madonā, Madonas novadā, zemes vienības ar kadastra apzīmējumu 70010011145 sadalīšanai**

Madonas novada pašvaldībā saņemts fiziskas personas, kas uz pilnvaras pamata pārstāv dzīvokļu īpašniekus Veidnbauma ielā 1A, Madonā, Madonas novadā, iesniegums (reģistrēts Madonas novada pašvaldībā 2023. gada 3. oktobrī ar reģ. Nr. 2.1.3.6/23/1565) ar lūgumu nodot mājas īpašumā funkcionāli nepieciešamo zemes gabalu zemes vienībā ar kadastra apzīmējumu 70010011145.

Zemes vienība ar kadastra apzīmējumu 70010011145 pieder Madonas novada pašvaldībai un uz nekustamo īpašumu ar kadastra numuru 70010011972 nostiprinātas īpašumtiesības zemesgrāmatā un tam atvērts zemesgrāmatas nodalījums Nr. [100000558286](https://zemesgramata.lv/lv/Search/GetFolioDataByCadastre?loginUsingLvLv=false&cadasterId=70010011972). Likums “Piespiedu dalītā īpašuma privatizētajās daudzdzīvokļu mājas izbeigšanas likums” nav piemērojams, jo zemes gabals pieder pašvaldībai, līdz ar to piespiedu dalīto īpašumu šajā gadījumā izbeidz atbilstoši likumiem - “Publiskas personas mantas atsavināšanas likums” vai “Par valsts un pašvaldību dzīvojamo māju privatizāciju”.

Uz zemes gabala ar kadastra apzīmējumu 70010011145 atrodas ēka ar kadastra apzīmējumu 70010011145002, kas nav nepieciešama Veidenbauma ielas 1A dzīvokļu īpašniekiem, līdz ar to nepieciešams sadalīt zemes gabalu tā, lai daudzdzīvokļu ēka ar kadastra apzīmējumu 70010011145001 atrasto uz atsevišķa zemes gabala, lai varētu īstenot piespiedu dalītā īpašuma izbeigšanu saskaņā ar likumiem - “Publiskas personas mantas atsavināšanas likums” vai “Par valsts un pašvaldību dzīvojamo māju privatizāciju”.

Atbilstoši Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa" (turpmāk tekstā –Noteikumi) zemes vienībai ar kadastra apzīmējumu 70010011145 noteikta funkcionālā zona daudzstāvu dzīvojamās apbūves teritorijas (DzD), kurai noteikta minimālā jaunveidojamā zemes vienības platība ir 1200 m2.

*Pamatojoties uz Noteikumu III. daļas “Teritorijas izmantošanas un apbūves noteikumi” 2. nodaļas 2.4. apakšnodaļas 3. punktu, kas nosaka, ka* Izstrādājot lokālplānojumus, detālplānojumu vai zemes ierīcības projektu, ņemot vērā zemes lietderīgas izmantošanas iespējas, esošās apbūves un zemes vienību robežu struktūru, kā arī dabiskos robežu elementus, pieļaujama atsevišķu zemes vienību minimālās platības samazināšana, kas atsevišķi saskaņojama pašvaldības domes sēdē.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti.*

Pamatojoties uz Zemes ierīcības likuma 5. panta 1. punktu, un Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 14** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist **sadalīt** zemes vienību ar kadastra apzīmējumu 70010011145 atbilstoši zemes ierīcības projekta izstrādes nosacījumiem (1. pielikums).

Domes priekšsēdētājs A. Lungevičs

*D. H. Dzelzkalēja 28335803*